Smrť fašizmu (partizánsky oddiel brigády Za slobodu Slovanov)

Partizánsky oddiel Smrť fašizmu bol partizánsky oddiel partizánskej brigády Za slobodu Slovanov. Vznikol po vypuknutí SNP vyčlenením časti pohronského oddielu, do brigády bol zaradený ako jej 3. oddiel. 

 História 
Veliteľom oddielu bol M. Michajlov, komisárom P. Boršč, náčelníkom štábu J. Driapsa. Oddiel mal okolo 150 príslušníkov. Z Valaskej sa 10. septembra 1944 presunul do Zvolena. Spolu s ďalšími oddielmi brigády a jednotkami 1. čs. armády na Slovensku sa zúčastnil bojov v priestoroch Veľké PoleŽarnovica, Banská ŠtiavnicaVyhne, JalnáHronská Breznica. Následne bol stiahnutý na oddych do Očovej. Po začatí nemeckej generálnej ofenzívy proti SNP oddiel bojoval v priestore južne od Zvolena, najmä pri Dobrej Nive. Následne sa spolu so štábom brigády Za slobodu Slovanov a jej ďalšími oddielmi stiahol na Poľanu, odkiaľ sa po 7. novembri prebili z obkľúčenia a ustúpili bojom pri Sihle a Lome nad Rimavicou pod Kohút. Tam opäť 5. decembra čelili jednotky brigády obkľúčeniu a presunuli sa na Volovec v Slovenskom rudohorí. S Červenou armádou sa oddiel spojil 21. januára 1945 pri Rudníku, podľa inej verzie až začiatkom februára 1945 pri Krásnohorskom Podhradí.

 Referencie 

 Pozri aj 
Meno Smrť fašizmu niesli počas SNP aj ďalšie partizánske jednotky:
 partizánska brigáda počas SNP, pozri Smrť fašizmu (partizánska brigáda)
 partizánsky oddiel zväzku Stalin počas SNP, pozri Smrť fašizmu (partizánsky oddiel zväzku Stalin)

Kategória:Partizánske jednotky počas Slovenského národného povstania
Kategória:Partizánske organizácie
Kategória:Dobrá Niva (obec)